จักรพรรดินีโคเมียว

จักรพรรดินีโคเมียว (, พ.ศ. 1244 – 14 กรกฎาคม 1303) จักรพรรดินีแห่งญี่ปุ่นโดยพระองค์เป็นจักรพรรดินีในจักรพรรดิโชมุPonsonby-Fane, Richard. (1959). The Imperial House of Japan, pp. 57-58. และเป็นพระมารดาของ จักรพรรดินีโคเก็ง

จักรพรรดินีโคเมียวประสูติเมื่อ พ.ศ. 1244 ปีเดียวกับที่จักรพรรดิโชมุประสูติโดยมีพระนามเดิมว่า อาซูกาเบะ-ฮิเมะ เป็นธิดาคนที่ 3 ของฟูจิวาระ โนะ ฟูฮิโตะBrown, Delmer. (1979). Gukanshō, p. 274. บุตรชายของฟูจิวาระ โนะ คามาตาริ ผู้เป็นต้นตระกูลฟูจิวาระ และเป็นขุนนางคนสนิทของจักรพรรดิเท็นจิ พระองค์เป็นพระขนิษฐาต่างมารดาของฟูจิวาระ โนะ มิยาโกะ หรือ จักรพรรดินีมิยาโกะ พระราชมารดาของจักรพรรดิโชมุพระองค์จึงมีศักดิ์เป็นพระมาตุจฉา (น้า) ของจักรพรรดิโชมุ

พระองค์เข้าพิธีอภิเษกกับเจ้าชายโอบิโตะเมื่อ พ.ศ. 1260 ขณะพระชนมายุเพียง 16 พรรษาและมีพระประสูติกาลพระธิดาพระองค์ใหญ่คือ เจ้าหญิงอาเบะ เมื่อ พ.ศ. 1262 ขณะพระชนมายุเพียง 18 พรรษาต่อมาเจ้าชายโอบิโตะได้ขึ้นสืบราชบัลลังก์ต่อจากจักรพรรดินีเก็นโช เป็นจักรพรรดิโชมุเมื่อ พ.ศ. 1267 จักรพรรดิโชมุก็ยังมิได้สถาปนาเจ้าหญิงพระชายาอาซูกาเบะ-ฮิเมะขึ้นเป็นจักรพรรดินี โดยพระองค์ได้รับการแต่งตั้งเป็นจักรพรรดินีหรือ "โคโก" ในปี พ.ศ. 1272 ซึ่งเป็นตำแหน่งที่ให้ความสำคัญกับพระบุตรของพระองค์ในฐานะรัชทายาท

 อ้างอิง 

 บรรณานุกรม 

 Brown, Delmer M. and Ichirō Ishida, eds. (1979).  Gukanshō: The Future and the Past. Berkeley: University of California Press. ;  OCLC 251325323
 Ponsonby-Fane, Richard Arthur Brabazon. (1959).  The Imperial House of Japan. Kyoto: Ponsonby Memorial Society. OCLC 194887

 แหล่่งข้อมูลอื่น 


หมวดหมู่:จักรพรรดินีญี่ปุ่น
หมวดหมู่:ตระกูลฟูจิวาระ
หมวดหมู่:บุคคลในยุคอาซูกะ
หมวดหมู่:บุคคลในยุคนาระ
หมวดหมู่:พุทธศาสนิกชนชาวญี่ปุ่น